Foto: AFP O‘zbekiston delegatsiyasi Yevropada xavfsizlik va hamkorlik tashkilotiga (YeXHT) a’zo davlatlar Tashqi ishlar vazirlari kengashining navbatdagi majlisida ishtirok etadi. Bu haqda TIV xabar bermoqda. Qayd etilishicha, O‘zbekiston Respublikasi tashqi ishlar vaziri o‘rinbosari Dilshod Axatov boshchiligidagi delegatsiya 2018 yilning 6-7 dekabr kunlari Milan shahrida (Italiya) bo‘lib o‘tadigan Yevropada xavfsizlik va hamkorlik tashkilotiga a’zo davlatlar Tashqi ishlar vazirlari kengashining navbatdagi majlisida qatnashadi. Eslatib o‘tamiz, avvalroq Dilshod Axatov Ar-Riyod shahrida O‘zbekiston Respublikasi bilan Saudiya Arabistoni podshohligi Tashqi ishlar vazirliklari o‘rtasidagi siyosiy maslahatlashuvlarning uchinchi raundida qatnashgandi.